Myken

Myken er ei øygruppe og eit fiskevær i Rødøy kommune i Nordland. Øygruppa ligg ytst på kysten, om lag 32 km frå næraste fastland, og har per juni 2010 kring 20 fastbuande.NRK Nordland: «Et nytt liv på Myken» 25. juni 2010 Myken femner om lag 40 små øyar, holmar og skjer. Dei største øyane er Sjurøya, Sandøya, Jutøya, Finnøya og Grytøya. Fiskeværet ligg på Sjurøya, medan Myken fyrstasjon (oppretta i 1918) ligg på Jutøya.

Myken skole hadde fire elevar skuleåret 2009/2010, men kan verte nedlagt.NRK Nordland: «Siste skoledag på Myken» 19. juni 2010

Myken har snøggbåtsamband til Tonnes i Lurøy og Vågaholmen.

I samarbeid med Riksantikvaren har stiftinga Gamle Myken sett i gang restaurering av nokre av bygningane på Myken.

 Namnet Myken 
Namnet Myken kjem truleg av gamalnorsk mykr - møkk, og kan ha med fugleskit å gjere.Red: Sandnes, Jørn og Stemshaug, Ola: Norsk stadnamnleksikon. Det Norske Samlaget, Oslo 1997 ISBN 82-521-4905-7

 Kjelder 

 Bakgrunnsstoff 
 Myken.no
 Mykenfyr.no 
 Om Myken på nettstaden turliv.no
 Nettavisen Polarsirkelen: «Vil ha stabil strømforsyning»

Kategori:Fiskevær i Nordland
Kategori:Geografi i Rødøy
Kategori:Øyar i Nordland